Source: http://www.osvetazvolen.sk/kolektivna-zmluva.phtml?id3=139963
Timestamp: 2019-06-27 05:58:14+00:00

Document:
O nás > Kolektívna zmluva
V súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme (ďalej len „zákon o odmeňovaní“), § 231 Zákonníka práce a zákona č. 2/1991 Zb. o kolektívnom vyjednávaní v znení neskorších predpisov zmluvné strany
zastúpené PhDr. Igorom Danihelom, riaditeľom POS
Základná odborová organizácia pri Podpolianskom osvetovom stredisku vo Zvolene
zastúpená Vierou Pešatovou, predsedníčkou ZV
KOLEKTÍVNU ZMLUVU
na rok 2016 - 2020
Cieľom tejto Kolektívnej zmluvy je udržať sociálny zmier, a preto zmluvné strany budú pri riešení vzájomných vzťahov prednostne používať prostriedky kolektívneho vyjednávania.
- platové podmienky
- sociálna oblasť
Zamestnávateľ uznáva základnú organizáciu a jej závodný výbor za jediného predstaviteľa všetkých zamestnancov zamestnávateľa v kolektívnom vyjednávaní, uznáva práva odborov, vyplývajúce z platných pracovnoprávnych predpisov a tejto kolektívnej zmluvy.
Zamestnávateľ nebude diskriminovať členov a funkcionárov základnej organizácie za ich členstvo, námety, kritické pripomienky a činnosť vyplývajúcu z výkonu odborovej funkcie. Zároveň bude plne rešpektovať právnu ochranu funkcionárov ZO ako aj jej členov.
Zamestnávateľ bezplatne poskytne na činnosť ZO priestory na pracovisku, vrátane ich vybavenia, pre organizačnú, kultúrnu a vzdelávaciu činnosť.
Na vykonávanie odborárskych funkcií, na účasť na odborových schôdzach, konferenciách, zjazdoch a odborárskych aktivitách poskytne zamestnávateľ zamestnancom voľno v nevyhnutnom rozsahu s náhradou platu po predchádzajúcom dohovore so zamestnávateľom. Rovnako poskytne voľno v nevyhnutnom rozsahu na vykonávanie administratívnych a technických prác, spojených s výkonom odborárskych záležitostí. ZO sa zaväzuje, že takáto činnosť nebude mať negatívny dopad na plnenie pracovných povinností.
Zmluvné strany sa dohodli, že zamestnávateľ na základe písomnej dohody o zrážkach zo mzdy so zamestnancom v zmysle § 131 ods.3 zák. č. 311/2001 Z.z. Zákonníka práce v platnom znení bude vykonávať zrážky z platu zamestnanca – členský príspevok závodnému výboru.
ZO uznáva právo zamestnávateľa organizovať, riadiť a kontrolovať pracovnú činnosť zamestnancov a vytvárať priestor na dodržiavanie pracovnej disciplíny.
Pracovný čas je maximálne 37,5 hodín týždenne. Prestávka na jedlo a oddych sa poskytuje v rozsahu 30 minút a nezapočítava sa do pracovného času. Prestávku na odpočinok a jedlo môžu zamestnanci čerpať v časovom rozmedzí od 11.00 do 13.00 hod.
Základná výmera dovolenky je päť týždňov. Dovolenka šesť týždňov patrí zamestnancovi, ktorý do konca kalendárneho roka dovŕši 33 rokov veku.
Zamestnávateľ poskytne deň pracovného voľna s náhradou mzdy pre zamestnancov :
1. Jeden pracovný deň pred veľkonočnými sviatkami
2. Jeden pracovný deň pred vianočnými sviatkami
Zamestnávateľ môže poskytnúť zamestnancovi odmenu v zmysle § 20 Zákona 553/2003 Z.z. o odmeňovaní.
Zamestnávateľ vyplatí zamestnancovi pri prvom skončení pracovného pomeru po vzniku nároku na starobný dôchodok alebo invalidný dôchodok, ak pokles schopnosti vykonávať zárobkovú činnosť je viac ako 70% odchodné vo výške 2 - násobku jeho priemerného mesačného zárobku.
V rámci sociálnej starostlivosti o zamestnancov zamestnávateľ podľa uzatvorenej zamestnávateľskej zmluvy v zmysle § 58 Zákona 650/2004 Z.z., umožní účasť zamestnancov na doplnkovom dôchodkovom sporení v zmysle zásad Doplnkového dôchodkového sporenia.
V prípade poskytnutia náhradného voľna za vykonanú prácu nadčas poskytne zamestnávateľ zamestnancovi za každú odpracovanú hodinu práce nadčas 1 hodinu pracovného voľna.
Zamestnávateľ poskytne náhradu príjmu pri dočasnej pracovnej neschopnosti zamestnanca podľa § 8 ods. 2 Zákona NR SR č.462/2003 Z.z. od prvého dňa do desiateho dňa vo výške 80 % denného vymeriavacieho základu zamestnanca.
V súlade s ustanovením § 147 ZP, bude zamestnávateľ vytvárať podmienky pre bezpečnú a zdravotne nezávadnú prácu.
Zamestnávateľ vykoná za účasti zástupcov ZV 1x za rok verejnú komplexnú previerku bezpečnosti práce a zabezpečí odstránenie nedostatkov v stanovenom termíne.
Zamestnávateľ zabezpečí vybavenie zamestnancov ochrannými prostriedkami, adekvátnymi k ich pracovnej náplni a eliminujúcimi možné ohrozenie.
Zamestnávateľ zabezpečí vybavenie náhrady škody za pracovný úraz alebo chorobu z povolania do 30 dní odo dňa, kedy sa o výške škody dozvedel.
Na plnenie úloh v oblasti sociálnej starostlivosti o zamestnancov, uvedených v čl. 3 tejto Zmluvy sa povinne zriaďuje v zmysle zákona č.152/1994 Z.z. o sociálnom fonde a v znení neskorších doplnkov účelový sociálny fond. SF bude nárokovaný v návrhu rozpočtu organizácie vo výške minimálne 1,5 % objemu mzdových prostriedkov.
Zamestnanec má nárok na stravný lístok za každý odpracovaný deň počas pracovného týždňa a taktiež mimo rozvrhu pracovných zmien.
Zamestnancovi bude poskytnutá stravovacia poukážka za každý odpracovaný deň /preukázateľná pracovná doba nad 4,0 hod./.
Zmluvné strany sa dohodli, že náklady na závodné stravovanie sú pohyblivé a v zmysle cenovej kalkulácie sú hradené nasledovne:
- cena stravného lístku je 3,50- €
- príspevok zamestnávateľa 55% 1,92 €
- príspevok zo SF 0,58 €
- zamestnanec si hradí 1,- €
Táto Zmluva sa uzatvára s účinnosťou od jej podpísania oboma zmluvnými stranami a platí do uzatvorenia a schválenia novej Zmluvy.
Zamestnávateľ zabezpečí do 15 kalendárnych dní od podpísania tejto Zmluvy, aby jeden exemplár zmluvy bol na ekonomickom oddelení.
Táto Zmluva je záväzná pre obidve zmluvné strany. Obe strany sú si vedomé toho, že ustanovenia tejto Zmluvy, ktoré by boli v rozpore z platnými právnymi predpismi sú neplatné.
Zmluvné strany budú pri zmenách alebo dodatkoch k Zmluve postupovať ako pri jej uzatváraní. Návrh na zmenu alebo dodatok k tejto Zmluve môže podať ktorákoľvek zmluvná strana a to v písomnej forme. Druhá strana do 15 kalendárnych dní od obdržania návrhu na zmenu alebo dodatku k Zmluve na predložený návrh písomne odpovie.
Zvolen 17.12.2015
Viera Pešatová PhDr. Igor Danihel
predseda ZV OZ riaditeľ POS
KOLEKTÍVNA ZMLUVA na rok 2016 - 2020
Základná výmera dovolenky je päť týždňov na základe Kolektívnej zmluvy vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme.
Dovolenka vo výmere šiestich týždňov patrí zamestnancovi, ktorý do konca kalendárneho roka dovŕši 33 rokov veku.
Zamestnanci POS majú možnosť čerpať najviac 10 pracovných dní nevyčerpanej dovolenky za kalendárny rok najdlhšie do konca apríla (30.04.) nasledujúceho kalendárneho roka.
Ak si zamestnanec nemôže dovolenku vyčerpať v kalendárnom roku z naliehavých prevádzkových dôvodov alebo pre dôležité prekážky v práci na strane zamestnanca, zamestnávateľ umožní čerpanie dovolenky do konca nasledujúceho kalendárneho roka.
V rámci sociálnej starostlivosti o zamestnancov zamestnávateľ podľa uzatvorenej zamestnávateľskej zmluvy v zmysle § 58 Zákona 650/2004 Z.z., umožní účasť zamestnancov na doplnkovom dôchodkovom sporení v zmysle zásad Doplnkového dôchodkového sporenia (DDS).
Výška príspevku zamestnávateľa na DDS sa zvýši z 6,64 € na 10,- € mesačne. Ak výška príspevku zamestnanca na DDS bude nižšia ako 10,- €, zamestnávateľ poskytne príspevok na DDS vo výške príspevku zamestnanca.
V prípade prerušenia účasti poistenca na DDS, neprispieva ani zamestnávateľ. Zamestnávateľ doplatí svoje príspevky za čas prerušenia účasti poistenca na DDS v prípade, ak svoje príspevky doplatí aj zamestnanec.
Na základe opatrenia č.148/2018 Z.z. Ministerstva práce, sociálnych vecí a rodiny SR, podľa § 5 ods. 2 Zákona č. 283/2002 Z.z. o cestovných náhradách sa menia sumy stravného pre všetky časové pásma. Z uvedeného vyplýva minimálna suma stravných lístkov pre zamestnancov organizácie.
Zmluvné strany sa dohodli, že náklady na závodné stravovanie v zmysle cenovej kalkulácie sú hradené nasledovne:
- cena stravného lístku je 4,- €
- príspevok zamestnávateľa 55% 2,20 €
- príspevok zo SF 0,80 €
- príspevok zamestnanca 1,- €
Platnosť dodatku nadobúda účinnosť od 1. 6. 2018
Zvolen, 31. mája 2018
Regionálna postupová prehliadka ľudových hudieb, speváckych skupín, sólistov spevákov a inštrumentalistov dospelých
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 27.06.2019 07:58:14
6075820

References: § 231
 § 131
 § 20
 § 58
 § 8
 § 147
 čl. 3
 § 58
 § 5